rlitschk/wikidir huggingface dataset:
Dit Woort hett noch annere Bedüden: kiek dorför ünner Tokio (Mehrdüdig Begreep). Tokio (ok: Tokyo, japaansch 東京 Tōkyō, översett Hööftstadt in'n Osten) liggt in de Kanto-Region in'n Süüdosten vun de Insel Honshū un is siet 1603 de facto de Hööftstadt vun Japan. Bußendem is Tokio siet 1868 ok offiziell Hööftstadt un Seet vun den Kaiserpalast. In de egentliche Stadt leevt 8.336.611 Minschen. Mit 31.480.498 Inwahners in'n Grootruum is Tokio de gröttste Grootstadtregion op de Welt (Stand 1. Januar 2005). De Region is dat Finanz-, Industrie-, Hannels- un Kulturzentrum vun Japan. Vele Beobachters ut'n Westen is nich kloor, dat dat kene Stadt Tokio in en administrativen Sinn gifft. De „Stadt“ Tokio as politische Eenheit wörr 1943 oplööst. „Tokio“ hett in den Spraken vun'n Westen hüüttodaags dree verscheden Bedüden, de in Japan all ünnerschedlich Namen dreegt. De 23 Stadtbezirken (japaansch ２３区, Nijusan-ku) op dat Rebeet vun de fröhere Stadt Tokio, also dat Karnrebeet. Elk Stadtbezirk is administrativ ene to en Stadt liekstellte egenstännige Gemeen. Op Engelsch nöömt sik de Hööftstadtbezirken siet welke Tied offiziell City („Shinjuku City“, „Shibuya City“) un nich mehr so as fröher Ward („Stadtbezirk“). De Präfektur Tokio (japaansch 東京都, Tokyo-to), to de blangen de 23 Hööftstadtbezirken ok noch de
Darius Brubeck (* 14. Juni 1947 in San Francisco, Kalifornien) is en US-amerikaansch Jazz-Keyboarder un Schoolmeester. Sien Afsluss hett he an de Wesleyan University makt. He is de öldste Söhn vun de Jazz-Legende Dave Brubeck un hett ok mit hüm tosommen speelt. He hett lang Tiet in Durban, Süüdafrika as Perfesser un Baas vun dat Zentrum för Jazz un Populäre Musik an de Universität Natal leevt un arbeit. 2009 hett he sien Vader bi en Konzert ersett, as de wegen Krankheit utfallen weer. Darius Brubeck's website Kennedy, Gary W.: "Darius Brubeck", Grove Music Online ed. L. Macy (uproopen: 27.04.2010)
Herbert Lee „Peanuts“ Holland (* 9. Februar 1910 in Norfolk, Virginia; † 7. Februar 1979 in Stockholm) weer en US-amerikaansch Jazztrompeter un Singer vun den Swing. He speel unner annern mit Coleman Hawkins, Fletcher Henderson und Don Byas. Peanuts Holland speel anfangs in de Jenkins Orphanage Band un denn 1929–33 bi Alphonse Trent in de Süüdstaaten vun de USA. He harr eegen Orchester mit Earl Bostic un Slam Stewart (1933–38), dortüschen geev dat kört Perioden wo he mit Willie Bryant un Jimmie Lunceford tosommenarbeit hett. Holland keem 1939 nah New York un speel bi Coleman Hawkins, arbeit dornah bi Fletcher Henderson 1940 un Charlie Barnet 1941–46. Mit de Band vun Don Redman gung he 1946 (gemeensam mit Don Byas) nah Europa un is dornah meest as Solist mit eegen Band uptreden, vör allen in Frankriek un Skaninavien. Peanuts Holland harr grooten Infloot up de europäisch Nahkriegs-Jazzszene. 1963 speel he bi dat Americans-in-Europe-Konzert vun de Süüdwestfunk in Koblenz mit. Sien Gesangsstil in sien humoristisch Oort ähnel de vun Dizzy Gillespie oder de vout-Stil vun Slim Gaillard. Good to hören is dat in de sien Komposition Cement Mixer vun 1947 mit de Don Byas Re-boppers. Holland nehm Platten mit Don Byas, Guy
De UNESCO-List vun dat Weltarv is en List vun dat Weltkulturarv un dat Weltnaturarv. Alltohoop staht 788 Steden in 134 Länner op de List (Stand 2004). Dorvun höört 611 to dat Kulturarv (in de List mit K markeert) un 154 to dat Naturarv (N), 23 sünd Kultur- un Naturarv (K/N). De UN-Sünnerorganisatschoon World Heritage Committee ünnerstütt bi de in de List opföhrten Objekten Schuul un Restauratschoon dör fachlich un materiell Hülp. Grundlaag is de 1972 in Stockholm beslatene UNESCO-Konventschoon för de Schuul vun dat Kultur- un Naturarv vun de Welt. De Konventschoon güll af 1975. Üm in de List opnahmen to warrn, mutt tominnst een vun de söss Teken intreden. Dat Objekt mutt vun eenzigoordigen künstlerischen Weert ween. starken kulturellen Influss op en Region oder Epok utöven. vun groot Seltenheitsweert oder Oller ween. för ene bestimmte künstlerische Entwicklung bispeelhaftig ween. för ene bestimmte Architekturepok steihn. bedüdensvull in Tosamenhang mit herutragen Ideen oder histoorschen Personen ween. In Düütschland sünd de de Bundslänner tostännig en Opnahmandrag to stellen. Den Anstoot to dat Övereenkamen geev de Oprop vun de UNESCO vun den 8. März 1960, de dör den Bo vun den Assuan-Staudamm dör de Nilfloten bedrohten Denkmalen in Nubien för de Nowelt to
Geoffrey Unsworth (* 1914 in London, England; † 28. Oktober 1978 in de Bretagne, Frankriek) weer en britischen Kameramann. Unsworth hett in veertig Johren an meist 90 Kinofilmen mitarbeit. Dorünner weern eenige spoodrieke Warken, de vundaag as Klassikers gellt, as to’n Bispeel A Bridge Too Far, 2001: A Space Odyssey oder Murder on the Orient Express. He weer för sien Arbeit mit eenige Filmpriesen ehrt. Storven is Unsworth 1978 bi de Dreiharbeiten to den Film Tess vun Roman Polanski. För disse Arbeit hett he en Oscar kregen. 1976 is he to’n Officer of Order of the British Empire nöömt worrn. För siene Arbeiten is Unsworth mit 14 Priesen ehrt worrn un weer noch för wietere teihn nomineert. Wunnen hett he ünner annern: 1964: den Best Cinematography Award vun de British Society of Cinematographers för Becket 1965: den BAFTA Award in de Kategorie Best Britische Kameramann – Farv för Becket 1969: den BAFTA Award in de Kategorie Beste Kamera för 2001: A Space Odyssey 1973: den BAFTA Award in de Kategorie Beste Kamera för Cabaret 1973: den Oscar in de Kategorie Beste Kamera för Cabaret 1973: den BAFTA Award in de Kategorie Beste Kamera för Alice’s Adventures in Wonderland 1977: den
Heros I. (ok: Heron I.; † um 127) weer de veerte Bischop vun Antiochia. Sien direkten Vörweser is Ignatius vun Antiochia ween. Heros siene Amtstied leeg so um un bi in de Johre 100-127. Sunst is nich veel över em bekannt. Sien Nafolger is Bischop Cornelius wurrn. Heros warrt as Hilligen ankeken. Sien Festdag is de 17. Oktober. Indrag in Vollständiges Heiligen-Lexikon (1858)
Christian Wolff is de Naam von Christian Wolff (1679–1754), düütsch Universaalgelehrten, Jurist un Mathematiker, Christian Wolff (* 1931), düütschen Politiker, Christian Wolff (* 1934), US-amerikaansch Musiker un Komponist, Christian Wolff (* 1938), düütsch Schauspeler, Christian Wolff (* 1943), düütschen Theoloog, Christian Wolff (* 1949), düütsch Pastoor, Christian Wolff (* 1972), öösterrieksch Autorennfohrer, Christian Wolff, düütschen Verwaltungsbeamten, Christian Philipp Wolff (1772–1820), düütschen Bomeester, Stuckatör un Bildhauer. Kiek ok bi: Christian Wulff. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Alphonse „Phonnie“ E. Trent oder Alphonso E. Trent (* 24. August 1905; † 14. Oktober 1959 in Fort Smith (Arkansas)) weer en US-amerikaansch Jazz-Pianist un weer Baas vun en Territory Band vun den Swing. Alphonse Trent speel siet sien Kindheit Klaveer un hett siet sien Jöögd in lokaal Bands in Arkansas arbeit. Sien eerst eegen Formation hett he midden vun de 1920er Johren leit (mögelkerwies af 1923). In dat Johr 1924 speel he mit Eugene Cooks Synco Six un övernehm de Leitung vun de Band, de bit 1934 bestunn. Se gull as en vun de bekannst Territory Bands vun den Süüden un Middelwesten vun de USA; Se harr ok Insatzen up Stroomdampers. Midden vun den 1930er Johren hett Trent dat Musikgeschäft verlaaten, is aber mit en anner Band 1938 torüchkommen. In dit nee Orchester hebbt later so bekannt Jazzmusikers as Terrence Holders, Alex Hill, Stuff Smith, Snub Mosley, Charlie Christian, Harry Sweets Edison, Mouse Randolph un Peanuts Holland speelt. As Bandleader hett he man blots acht Plattensieden upnommen, veer 1928 un jeweils twee in de Johren 1930 un 1933. Dornah hett he blots noch tietwies mit eegen Ensembles arbeit un weer hööftsächlich Geschäftsmann. ausführliche Biographie bi encyclopediaofarkansas.net Alphonse Trent in
Eva Brumby (* 9. Juli 1922 in Berlin; † 14. Mai 2002 in Hamborg) weer en düütsch Schauspelerin. De Dochter vun en Afkaat nehm van 1938 bit 1940 Schauspeelünnericht bi Lucie Höflich. An dat Staatstheater Kassel kreeg se 1940 hör eerst Engagement. 1945 keem se an dat Berliner Hebbel-Theater, 1949 an dat Düütsch Theater. 1950 bit 1954 un denn weer van 1956 bit 1960 hörr se to dat Berliner Ensemble. Dornah gasteer se an verscheeden Theatern as de Städtischen Bühnen Essen, an de Städtischen Bühnen Dortmund, bi de Ruhrfestspiele in Riäkelhusen, an’t Junges Theater (later henn Ernst Deutsch Theater), an’t Düütsch Schauspeelhuus in Hamborg un an de Hamborger Kammerspelen as ok an’t Neddersassisch Staatstheater un an de Landesbühne Hannober. Eva Brumby hett ok in tallriek Feernsehfilmen un Serien mitspeelt. In de Reeg Frauenarzt Dr. Markus Merthin harr se van 1994 bit 1995 enduersam Rull as Eller Büttel. Siet 1979 weer se Dozentin an de Hoochschool för Musik un dorstellend Kunst in Hamborg. Se weer mit den Schauspeler Gert Karl Schaefer verheiraadt. Dat Ehepaar harr veer Kinner: Katharina, Nikolai as ok de Schauspeler Susanne Schaefer un Gert Schaefer. Eva Brumby in de Internet Movie Database (engelsch) Eva Brumby in de Katalog
Stephan III. (IV.) († 24. Januar 772) weer van 768 bit 772 Paapst. Sien Naam bedüüd: de Kroon (greeksch) Nah de Dood vun Paul I. geev dat en Dübbelwahl: Konstantin II. un Philipp, de man hüüd to de Gegenpaapsten tellt un de sück nich lang hollen kunnen. Stephan III. dorgegen wurr an’ 7. August 768 in en ördntlich Wahlverfahren wählt un twee Daag later weiht. In sien Amtstiet weer he politisch wietgahnd afhängig vun den Langobardenkönig Desiderius. He is an’ 24. Januar 772 storven un is in’ Vatikan beerdigt. Sien Nahfolger wurr denn Hadrian I.. Rudolf Schieffer: Stephan III. In: Lexikon des Mittelalters, Bd. 8 (1997) Sp. 117. Indrag in dat Biographisch-Bibliographisch Kirchenlexikon Indrag in de Katalog vun de Deutsche Nationalbücherei Personennaamdatei
A Time to Kill betekent A Time to Kill, Roman vun John Grisham ut dat Johr 1989, A Time to Kill, Film na den Roman ut dat Johr 1996, A Time to Kill, Roman ut dat Johr 2004 to de Feernsehreeg Star Trek: The Next Generation. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hadrian betekent Hadrian, en Vörnaam för Mannslüde un Jungs, Hadrian (76–138), röömschen Kaiser, Hadrian vun Canterbury († 710), brittschen Hilligen, Hadrian Daude (1704–1755), düütschen Jesuiten, Theologen un Historiker, Hadrian Diel (1756–1839), düütschen Dokter un Vadder vun de Pomologie, Hadrian Maria Netto (1885–1948), düütschen Schauspeler, Hadrian I., Paapst 772–795, Hadrian II., Paapst 867–872, Hadrian III., Paapst 884–885, Hadrian IV., Paapst 1154–1159, Hadrian V., Paapst 1276, Hadrian VI., Paapst 1522–1523. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
The Communards weer en britisch Popband, de 1985 grünnd wurr un ut Jimmy Somerville un Richard Coles bestunn. Nahdem he bi Bronski Beat utsteegen weer, harr Somerville mit de Communards Hits mit den Remakes vun de 1970er Johren Disco-Titel Don’t Leave Me This Way (vun Thelma Houston, Gastsingerin: Sarah Jane Morris) un Never Can Say Goodbye (vun Gloria Gaynor). Beid kunnen sück in ganz Europa in de Top Ten vun de Charts platzeeren. Wiedere Hits weern Tomorrow, So Cold The Night, There's More to Love und You Are my World. De Single For a Friend as ok dat tweet Album Red (1987) hebbt Somerville un Coles en gemeensam Früend widmet, de an AIDS storven weer. Wiels hör gemeensam Musikkarriere weern The Communards Vörrieder in puncto Upklärung un Kamp tegen de Immunschwäche AIDS. 1988 hett sück de Band nah en grooden Striet währen de Europa-Tournee uplööst. Jimmy Somerville fung later en Solokarriere an un harr Spood mit de Leeder as You make me feel (mighty real) oder To love Somebody. Richard Coles wurr Journalist för dat Times Literary Supplement un dat Catholic Herald.
Frank Isola (* 20. Februar 1925 in Detroit; † 12. Dezember 2004 ok dor) weer en US-amerikaansch Jazz-Slagtüüchspeler. Frank Isola speel af 1936 Slagtüüch, nahdem he Gene Krupa hört harr, hett in Kalifornien mit Bobby Sherwood un Earle Spencer 1946 arbeit, dornah in New York mit Johnny Bothwell un Elliot Lawrence a 1947, bi Stan Getz 1951–53 un in Gerry Mulligans klaveerlos Quartett 1953/54. Mit disse Formation is he in’ Juni 1954 mehrfak in Paris uptreden, to hören up dat Vogue-Album Pleyel Concert. Nah freeberoplich Tätigkeit in New York gung he 1957 nah Detroit. He hett buterdem Platten mit Mose Allison, Eddie Bert, Bob Brookmeyer, Jimmy Raney, Johnny Williams un Tony Fruscella upnommen. Richard Cook & Brian Morton: The Penguin Guide to Jazz on CD, 6th Edition, London, Penguin, 2002 ISBN 0-14-017949-6. Bielefelder Katalog Jazz 2001 Frank Isola: Drummer from Detroit who supplied the swinging backdrop to the Stan Getz Quintet Nahroop bi timesonline.co.uk
Alles auf Zucker! (op Platt so veel as „Allens op Sucker!“) is de Titel vun en Filmkummedie ut dat Johr 2004 vun den Speelbaas Dani Levy, de ok an’t Dreihbook bedeeligt weer. De Film hett 2005 in söss Kategorien vun’n Düütschen Filmpries wunnen. In den Film geiht dat üm dat Leven vun Jöden in’t moderne Düütschland. De ehmolige DDR-Sportreporter Jakob Zuckermann, de vunndaag beter ünner den Naam Jaeckie Zucker bekannt is, stammt vun ut en jöödsche Familie, man he sülvst sütt sik al lang nich mehr as Jööd. In de Twüschentiet is ut em en Speler un Süper worrn, de in deepe finanzielle Maleschen stickt un sik bito noch mit sien Fro – as ok mit sien Kinner – verkracht hett, de sik vun em scheden laten will. As em sien Besitt pannt warrn schall, beslutt he, an en Billardturneer deeltonehmen, üm dat he sik mit dat Priegeld ut sien Noot redden kann. Doröver dröpt em de Naricht, dat siene Mudder doodbleven is. Dormit verbunnen is de Utsicht op en Arvschop, de em ok ut de Noot helpen künn. Man, so eenfach is dat ok wedder nich, vun wegen dat sien Mudder bestimmt hett, dat Zucker na dat Gräffnis in
Tony Fruscella (* 4. Februar 1927 in Orangeburg, New Jersey; † 14. August 1969 in New York City) weer en US-amerikaanisch Jazz-Trompeter vun den Bebop un Hardbop. He speel mit Lester Young, Stan Getz un Frank Isola. Fruscella speel an de High School mit Phil Woods un nah sien Wehrdeenst kört bi Charlie Barnet. In de eerst Hälft vun de 1950er Johren denn mit Lester Young, Gerry Mulligan (Newport Festival 1954) un Stan Getz. Hööchpunkt vun sien musikaalisch Warken is dat eenzig ünner sien Naam rutbrocht Album för Atlantic Records 1955 mit Chauncey Welsch, Allen Eager un Danny Bank. Neben de Saxophonisten Eager un Brew Moore speel he ok faken mit den Kornettisten Don Joseph.. Dornah weer he aber nich mehr musikaalsch tätig: Alkohol un Drogensucht hebbt sien Gesundheit ruineert un sien Karriere vörtiet beend. Toletzt weer he fakener in Krankenhüüs oder in’ Gefängnis. He is an de Folgen vun en Leverzirrhose storven Fruscella weer mit de Schauspelerin un Singerin Morgana King verheiraadt. The Unique - Tony´s Blues (Jazz Factory, 1948, 1955) mit Hank Jones, Phil Urso, Paul Chambers Pernod (The Jazz Factory, 1948, 1955) mit Stan Getz The Complete Recordings Jazz Factory, 1948-59) mit Danny Bank, Stan Getz, Herb
Joachim Kerzel (* 10. Dezember 1941 in Hindenburg) is en düütsch Schauspeler un Synchroonsnacker. Joachim Kerzel is in Augsborg upwussen un hett tüschen 1958 un 1961 en Lehr as Slosser un Öölheizungsmonteur maakt. Dorna hett he sien Wehrdeenst as Seefunker bi de Marine maakt. Van 1963 bit 1966 hett he in Hannober de Hoochschool för Musik un Theater. In dat Stadttheater Hilmessen speel he sein eerste gröttere Rullen in Wilhelm Tell un Von Mäusen und Menschen. Later keemen noch wietere Theaterstücken un eenige Feernsehuptreden dorto. Van 1969 bit 1978 hörr he to dat Ensemble vun de Staatlich Schauspeelbühnen Berlin. Siet 1978 is he freeschapen Künstler mit diversen Engagements. Up de Bühn trett he nu nich mehr up, man konzentreert sück up sien Arbeit as Synchroonsnacker, Voice-over-Spreker, as Spreeker vun Hörböker un as Synchroonspeelbaas. He is mit de Schauspelerin Maria Körber verheiraadt. Joachim Kerzel is de düütsch Stimm vun völ bekannt Filmschauspelers: Jack Nicholson, Anthony Hopkins, Jean Reno, Robert De Niro, Dennis Hopper, Dustin Hoffman, Barry Nelson, Harvey Keitel, Martin Sheen, Richard Harris, Pierre Arditi, Bruno Crémer, Tom Skerritt, Robert Wagner, William Hurt, Alan Rickman, Alan Bates un Oliver Reed. In de Miniserie Frank Herbert’s Dune (dt.: Dune – Der Wüstenplanet)
Edward Isaac „Ed“ Bickert (* 29. November 1932 in Hochfeld (Manitoba); † 28. Februar 2019) weer en kanaadsch Jazzgitarrist. Kört nah sien Geburt truck de Familie nah Vernon, British Columbia. Obschons sien Öllern hööftsächlich as Farmer un Aaftgördners tätig weern, speel sien Moder Klaveer un sien Vader Vigelien. As Kind hett Bickert de eersten Gitarrenakkorde vun sien öllere Bröer lehrt. In de 1940er Johren speel he mit sien Öllern an de Weekenenn’ bi Country-Tanzveranstaltungen. Nah de Highschool un eenig lüttgere Jobs truck he 1952 nah Toronto, wo he sück all nah wenig Johren, in de he arbeiten dee un Gitarrenstünn nehm, as Gitarrist för de besten Jazz-Bands in Toronto etableeren kunn. In de 1960er Johren weer he en vun de eersten Studiomusiker in Ontario. He harr dat to Ansehn brocht dör sien lang Mitarbeit bi de Upnahmen vun Moe Koffman un Phil Nimmons un so wurr Bickert en vun de Grünnensliddmaaten vun Rob McConnells Band „Boss Brass“. Bickert heiraadt denn, aber wiel blots selten amerikaansch Musiker nah Toronto keemen, bleev he to Huus un truck sien Kinner up. De Früendschap mit den berühmten Jim Hall verdank he en Empfehlung an den olden Bekannten vun Hall, den Saxophonisten Paul Desmond, de
Dit Woort hett noch annere Bedüden: kiek dorför ünner Bewick (Mehrdüdig Begreep). Bewick is en Dörp un Gemeen an de Ilmenau. De Gemeen hett 7095 Inwahners (Stand 31. Dezember 2022) un liggt twüschen Winsen un Lümborg in Neddersassen, Düütschland. Bi Bewick höört ok de lüttjeren Öörd Vrestörp un Brauk mit bi. In’t fröge Middelöller weer Bewick en rieke und (för domols) grote Stadt. Blots denn keem Hinnerk de Leuw un hett de Stadt meist plattmookt. Later hett sik Bewick denn op den Spars smeten. Un is dorför beröhmt. •http://www.bardowick.com/a-seite.htm
De Britschen Jumferninseln (engl. the British Virgin Islands) sünd eene Inselgrupp mank de Lüttjen Antillen in de Karibische See, um un bi 100 km ööstlich vun Puerto Rico. Se höört to de Överseekuntreien vun dat Vereenigte Königriek mit to. Up 16 vun de bi 60 Eilannen un Riffs leevt Minschen. To de Britschen Jumferninseln höört de Eilannen Anegada, Beef Island, Cooper Island, Ginger Island, Jost Van Dyke, Norman Island, Peter Island, Salt Island, Tortola, Virgin Gorda, un bovenhen noch en Reeg vun annere lüttje Eilannen rund um den Sir-Francis-Drake-Kanaal umto. Dat Eiland Anegada besteiht ut Korallen un Kalsteen un is man tämlich platt, de annern Inseln sünd vun vulkaansche Afkumst un dor gifft dat lüttje un grote Barge. De hööchste Stäe up de Eilannen is de Mount Sage mit 521 m up Tortola. Up de Inseln gifft dat en Tropenklima. Dat is natt, de Wind küllt de Temperaturen wat af. Hurrikans un Tropenstörme gifft dat vun Juli bit Oktober. Natüürlich Söötwater is up de Inseln man knapp, bloß en paar Ströme un Beeken gifft dat, man de dröögt in’n Summer ut. Up Tortula gifft dat ok Borns. Dat meiste Water, wat för de Inseln bruukt warrt, kümmt ut Sooten un
Gene Quill (egentlich Daniel Eugene Quill; * 15. Dezember 1927 in Atlantic City; † 8. Dezember 1988) weer en US-amerikaansch Jazz-Altsaxophonist un Klarinettist. He speel ünner annern mit Phil Woods. Gene Quill wurr mit dartein Johren Berufsmusiker un hett anfangs bi Jerry Wald, Art Mooney, Buddy DeFranco arbeit, later henn bi Claude Thornhill, Gene Krupa, Dan Terry un Quincy Jones (This Is How I Feel About Jazz). 1957 speel he up en Album vun John Coltrane mit un hett mit Phil Woods en Formation mit de Naam Phil and Quill leit, in de se mit verscheeden Begleitmusikers in New Yorker Nachtclubs uptreden sünd. 1957 hett he an dat Album A Swinging Introduction to Jimmy Knepper mit. Dornah speel he bi Johnny Richards un Nat Pierce. To Anfang vun de 1960er-Johren weer he bi Gerry Mulligan anstellt un is mit hüm un de Band dör ganz Europa tourt, dornah weer he as free schaffend Musiker in New York tätig. Af 1966 harr Quill ok sien eegen Quartett. He hett Platten mit Mundell Lowe, Jimmy Knepper, Quincy Jones, Manny Albam, Bill Potts, Michel Legrand as ok mit Billie Holiday upnommen. He muss denn aber sien Karriere wegen Krankheit beenden. Jazzville 56, Vol.
Max Greger (* 2. April 1926 in München-Giesing; † 15. August 2015 in München) weer en düütsch Jazz-Musiker, Saxophonist, Big-Band-Leader un Dirigent. Eegentlich harr Max de Metzgeree vun sien Öllern övernehmen sullt. 1936 hett hüm sien Grootvader aber en Akkordeon schunken un legg dormit den Grundsteen to de musikalisch Entwicklung vun den damals teihnjohrigen Max. Neben den Besöök vun en Upbauschool absolveer Max Greger en Studium vun de Klarinett un vun dat Saxophon an dat Münchner Konservatorium. As 18-Johrig wurr Max Greger 1944/45 noch to’n Kriegsdeenst intrucken. Aber all kört nah Kriegsenn’ speel he as en vun de eersten Düütschen vör allen in amerikaansch Offizierscasinos un wurr somit, gemeensam mit sien langjohrig Weggefährten Hugo Strasser, to en Pionier vun de düütsche Swing- und Jazzszene vun de Nahkriegstiet. 1948 hett he sien eerst eegen Ensemble ünner de Naam Max-Greger-Sextett grünnd, to dat ok Hugo Strasser hörrn dee. Dagsöver speel he hööftsächl Volktümliches för den Bayerischen Rundfunk un abends in amerikaansch Clubs, wo af und an ok Grötten as Duke Ellington oder Ella Fitzgerald in’t Publikum seeten. Eerste Schallplattenupnahmen mit eegen Danz- und Slagerkomositschonen as Auf Bergeshöhen, Rock’n’Roll Boogie, Verliebte Trompeten, Max & Sax, Looping Blues, Keiner küßt wie Du, Teenager Cha
Roger Pratt is de Naam von Roger Pratt (1620–1684), engelschen Architekt, Roger Pratt (* 1947), brietschen Kameramann, Roger Pratt, Radrennfohrer ut Wales. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Roger Pratt (* 27. Februar 1947 in Leicester, Grootbritannien) is en britischen Kameramann. Na sien Schoolafsluss is Pratt in dat Filmgewarf gahn un hett 1981 den Kortfilm The Dollar Bottom dreiht. In’t Johr 1985 hett he mit Terry Gilliam tohopenarbeit, wobi de Film Brazil entstahn is. Pratt un Gilliam sünd dorophen Frünnen worrn un hebbt tosamen noch de beiden Filmen The Fisher King un Twelve Monkeys dreiht. Pratt hett an mehr as 35 Filmen mitarbeit, worünner sik en ganze Reeg bekannte Warken befinnt as to’n Bispeel Batman, Troja oder ok de beiden Harry-Potter-Filmen The Chamber of Secrets un The Goblet of Fire. Pratt is aver nich blots Kameramann, he hett sülvst ok al in Feernsehfilmen un -regen mitspeelt. Sien Broder, Vernon, is en ansehen Philosophieprofesser an de Lancaster University. Pratt hett noch keen Filmpries winnen künnt, ofschoonst he al söven mol nomineert wesen is. As Kameramann weer he dreemol för den Best Cinematography Award vörslahn, tweemol för den BAFTA Award un 2000 sogor ok al mol för den Oscar för den Film The End of the Affair. Roger Pratt in de Internet Movie Database (engelsch)